2018-ի՝ հետհեղափոխական 2-րդ եռամսյակում՝ 1-ինի համեմատ, 1000 խոշոր հարկատուների վճրարումներն աճեցին 50%-ով՝ 178,6 մլրդ դրամից հասնելով 268 մլրդ դրամի։ Իսկ համադրելի՝ 2017-ի 2-րդ եռամսյակի համեմատ, 1000 խոշոր հարկատուների վճարած հարկերի ծավալն աճեց 64,5 մլրդ դրամով կամ 31,6%-ով: Նախորդ կառավարության օրոք խոշոր հարկատուների հարկերը ևս աճում էին, սակայն անհամեմատ ավելի դանդաղ․ 2017-ի 2-րդ եռամսյակում «1000 խոշորները» ավելացրել էին 2016-ի 2-րդ եռամսյակի համեմատ հարկերը 7%-ով: Թավշյա հեղափոխությունից հետո խոշոր տնտեսվարողներից գանձվող հարկերի աճի տեմպն արագացավ 4,5 անգամ։